rlitschk/wikidir huggingface dataset:
Star Trek:Voyager is’n US-amerikaansche Science-Fiction-Feernsehreeg, de in de Johren 1995 bit 2001 in söven Staffeln produzeert worrn is. Dorbi hannelt sik dat üm de veerte Reeg ut dat Star-Trek-Universum, wenn een de Tekentrickreeg ut de 1970er Johren nich mitreken deit. De Reeg vertellt de Geschicht vun dat Ruumschipp USS Voyager, dat in de eersten Episood an’t annere Enn vun de Galaxie reten warrt un wiel de Reeg versöcht, wedder na Huus to kamen. Op ehrn Weg mutt de Mannschop vun de Voyager sik mit vele frömme Völker utenanner setten un mit de Problemen, de binnen de Kru sülvst opduken doot. De Reeg fangt dormit an, dat Cpt. Janeway mit ehr nee Ruumschipp USS Voyager in de so nöömten Badlands schickt warrt, woneem en Schipp vun den Maquis – en Rebellengrupp, de gegen de Cardassianers kämpen deiht, ofschoonst de Föderatschoon en Fredensverdrag mit jem hett – vermisst warrt. Man, dat Schipp is lang nich mehr dor. As de Voyager indrapen deit dröpt se op en snaacksch Phänomen, wat dat hele Schipp op de annere Siet vun de Melkstraat, den so nöömten Delta-Quadranten, trecken deit – ruchweg 70.000 Lichtjohren wiet weg. Dor finnt sik ok dat Maquis-Schipp. An’t Enn vun de Pilotepisood
Rhode betekent Rhode, Figur ut de greeksche Mythologie, Fro von Helios, Rhode, Figur ut de greeksche Mythologie, en Danaide, Rhode, Figur ut de greeksche Mythologie, Amm von Dionysos, Rhode, Figur ut de greeksche Mythologie, Dochter von Mopsos, Rhode Island, Bundsstaat vun de USA, Rhode, gemeenliek Rebeet in de Swiez, Rhode, antike greeksche Kolonie an’t Cap de Creus, Rhode, Oort in de Stadt Königslutter in’n Landkreis Helmstidde, Neddersassen, Rhode, Oortsdeel vun de Stadt Olpe in’n Kreis Olpe, Noordrhien-Westfalen. Rhode is de Familiennaam von Adolf Rhode (1815–1891), düütschen Politiker, Alfred Rhode (1896–1978), düütschen Judoka, Ambrosius Rhode (1577–1633), düütschen Mathematiker, Astronoom un Mediziner, Ambrosius Rhodius (1605–1696), düütschen Mathematiker, Astronoom un Mediziner, Schöler vun Ambrosius Rhode, Anna-Christine Rhode-Jüchtern (* 1944), düütsche Musikwetenschopperin, Arthur Rhode (1868–1967), düütschen evangeelschen Theoloog un Historiker, Bernhard Rhode (* 1951), düütschen Footballspeler, Brandon Joseph Rhode (1979–2010), US-amerikaanschen Möörder, Christian Detlev Rhode (1653–1717), düütschen Geistlichen un Prähistoriker, Ekkehard Rhode (1917–2016), düütschen Manager, Ferdinand Rhode (1802–1872), düütschen Koopmann, Franz Rhode († 1559), düütschen Drucker, Georg Karl Rhode (1874–1959), düütschen Maler, Georgius Rhode († 1600), düütschen Preester un Abt, Gotthold Rhode (1916–1990), düütschen Historiker, Helmut Rhode (1915–1995), düütschen Architekt, Johann Christoph Rhode (1713–1786), düütschen Kartograaf, Johann Friedrich Rhode (üm 1705–na 1769), düütschen Örgelboer,
Albert Mähl (* 5. Juni 1893 in Kiel; † 19. Januar 1970 in Hamborg) weer en plattdüütschen Schriever. Mähl is 1893 in Kiel boren un weer dor op de Oberrealschool. 1914 hett he sik as Freewilligen för den Krieg mellt un 1917 swoor verwunnt worrn. He hett denn Philosophie in München, Kiel un Zürich studeert. Na dat Studium hett he as fre’en Schriever in Hamborg arbeidt. 1970 hett Mähl den Hebbel-Pries kregen. He is ok Dreger von’n Sleswig-Holsteenschen Literaturpries. De Reis’ nah Piepenbötel. Gall, Boel (Sleswig) 1920 De Pott is twei. Kumedi in een Törn. Hermes-Verlag, Hamborg [1924] (toeerst opföhrt an de Nedderdüütsche Bühn Kiel an’n 25. Mai 1924) Hemmingstedt. Westphal, Lübeck 1928 Utsåt. Gedichten. Fehrs-Gill, Kiel 1931 Trumm slaa an. Balladen. Meißner, Hamborg [1933] Grappenkram. Ein Stremel plattdeutsche Philosophie. Westphal, Lübeck 1935 Hart vull Drift. Quickborn-Verlag, Hamborg 1940 Wieben Peters. Spill in dree Törns. Hermes, - Hamborg 1941 (toeerst opföhrt an de Nedderdüütsche Bühn Hamborg an’n 31. August 1940) Niederdeutsche Gedichte. Hermes, Hamborg 1948 Ulen und Kreihen. Köhler, Hamborg 1956 Bi Brodersen in’n Laden. Quickborn-Verlag, Hamborg 1957 (toeerst opföhrt an de Nedderdüütsche Bühn Flensborg an’n 5. Januar 1958) De verlaren Söhn. Mahnke, Veern 1957 (toeerst opföhrt an’t Ohnsorg-Theater an’n
De E.ON AG (greek. aeon för Ewigkeit) is de Holding van de grotste nichtstaatelich Energiekonzern van de Welt. Höftsächlich warkt de Konzern in de Gas- un Elektrizitäätssektor binnen Europa. De Onnernehmen is in de DAX listet un hefft sien Sitt in Düsseldörp. Bi 'n Presskonferenz op 27. September 1999 bedüeten de Energiekonzerne VEBA un VIAG de Fusion tau de E.ON AG in de Jahr 2000. Ein van de Dochter, de E.ON Energie AG, entstand ut de PreußenElektra un de Bayernwerk. In November 2001 mellte de E.ON AG bi de Bundskartellamt de Övernahme van 'n Mehrheit van Ruhrgas met de Sitt in Essen. Nach 'n Aflehnunge dör de Kartellamt un de Erdeilung van 'n Ministerverlöf entwickelte sik 'n Rechtskonflikt um de Övernahme, de sik bet tau de Mart 2003 treckte. E.ON word danach tau de allenige Eigendömer van de Ruhrgas AG, de met 'n Marktandeil van 60 Prozent de grotste düütsche Gasversorger was. Sied dit Tied hefft E.ON veele Bedeiligungen verköfft, so tau 'n Bispel de Mobilfunkbereik Viag Interkom, de Deile van Orange Austria, de Waterversorger Gelsenwasser AG un de Immobiliensellschopp Viterra. So hefft sik de Kontern op de Stroom- un Gassektor festigt. Annerer sieds worden in Osteuropa veele Bedeiligungen an
Kinner-Riemels sünd kotte Schnacks oder Leder, de sick riemen daut un de oftmols mit Fingerspeele verbunn sünd. Se ward in bestimmte Melodien oder tomindest in een bestimmten Rhythmus schnack. Lütte Kinner mög Riemels ümmer gern hörn un dat giff eenige, de al över Generatschoons wiedergeben ward. Jüs ut de ollen Kinner-Riemels kann man mitünner maken, wie sick de Tieden ännert hebt, denn de Themen sünd hüt ni mehr so alldächlich wie dormols. 1. Bispeel Bi düsset Bispeel hölt dat Kind de Hand mit de Handfläche no´n boben hin un ümmer bi dat letzte Wort vun jede Zeile lech man sien eegene Handfläche dorrop. Bloss bi´n letzten "Düdeldüdelüt" mok man mit den Zeigefinger lütte Kreise in de Handfläche, so dat man dat Kind dormit kiddeln deit. 2. Bispeel Hess een Doler geist no´n Maarkt köffst di een Kalf köffst di een Koh un een lütten Düdelüdelüt dortau. Düdelüdelüt, mien Geld is al - morgen kummt mien Tante - bring mi een Sack vull Düdelüdelüt - un denn sech ik danke. Hier ward uk bi jedes "Düdelüdelüt" mit den Zeigefinger Kreise in de Handfläche vun dat Kind tek, so dat dat een beten kiddeln deit. 3. Bispeel Moorn is Middeweken - wölt
Amy Jade Winehouse (* 14. September 1983 in London; † 23. Juli 2011 ok dor) weer en britsch Singersche un Lederschrieversche. Ehr Musikrichten weern R’n’B, Jazz, Pop, Soul un Ska. Winehouse weer de Dochter vun den Jazzmusiker un Taxifohrer Mitchell Winehouse un de Aftheekersche Janis Winehouse un is in London tosamen mit ehrn öllern Broder opwossen. De Öllern güngen uteneen, as se negen Johr oolt weer. Op Anraden vun ehr Grootmudder Cynthia hett se mit negen Ünnerricht an de Susi Earnshaw Theatre School kregen un güng mit twölf na de Sylvia Young Theatre School, woneem britische Nawasskünstlers utbillt warrt. De School hett se mit 16 verlaten. Blangento speel se in en Jazz-Orchester. Later hett se de BRIT School in Selhurst besöcht. Winehouse hett an’n 18. Mai 2007 in Miami ehrn Ehmann Blake Fielder-Civil heiraat un sien Nanaam Civil annahmen. Optreden is se aver wieter ünner ehrn Naam Winehouse. De Eh is later wedder scheedt worrn. In ehr jungen Johren is Winehouse al in lütte Clubs in London optreden. Ehrn eersten Verdrag hett se mit 18 Johren bi Island Records ünnerschreven. Dat Debüt-Album Frank is 2003 rutkamen. Se hett dorför twee Nomineeren för de Brit Awards kregen un noch een för
Peter Michael Falk (* 16. September 1927 in New York City; † 23. Juni 2011 in Beverly Hills, Kalifornien) weer en US-amerikaanschen Schauspeler un Filmproduzent, de dör sien Hööftrull in de Krimireeg Columbo weltwiet to Ansehn kamen is. Falk is in New York boren un dor in en Veerdel opwossen, dat vun italieensche Inwannerers prägt weer. Verkehrterwies hett man em dorüm faken as AMerikaner mit italieensche Wörteln dorstellt. In Wohrheit aver stamm sien Mudder Madeline Haukhauser ut Russland un sien Vadder Michael Falk keem ut Polen. Sien Öllern hebbt en Laden för Kledaasch bedreven. Se weern Jöden, man nich sünners religiös. Na egen Utkunft hett sik Falk na sien Bar Mizwa in’t Öller vun 13 Johren nicht mehr mit de Religion befaat. As Falk dree Johr oolt weer, hett man in sien Recht Oog en Tumor faststellt, dat dorophen dör en Glasoog uttuuscht warrn müss. Dat weer later een vun sien Markentekens. Op de Highschool gell Falk as Sportlich. He weer en go’en Baseball- un Basketballspeler, weer Klassenspreker un hett en bannig go’en Afsluss maakt. Mit Twölf Johren hett he sien eersten Insichten op de Theaterbühn hatt, as he bi dat Stück The Pirates of Penzance mitspeelt hett. Na sien
Roxann Dawson (ok Roxann Biggs-Dawson; * 11. September 1958 in Los Angeles, Kalifornien) is en US-amerikaansche Schauspelerin un Speelbaassche. Roxann Dawson is as Roxann Caballero boren worrn. Se weer mit den US-amerikaanschen Schauspeler Casey Biggs verheiraat un weer dorüm vun 1988 bit 1994 in de Filmcredits as Roxann Biggs opföhrt. In tweete Eh hett se den Casting-Direkter Eric Dawson heiraat, mit den se twee Döchter hett: De een weer 1998 boren, de annere is en Adoptivkind, dat 1999 boren worrn is. Dawson hett Theaterwetenschoppen an de University of California, Berkeley studeert. Dorna hett se in New York City an verschedene Theaters in vele Rullen speelt. Bekannt worrn is se vör allen dör ehr Rull B’Elanna Torres, de se in de Science-Fiction-Reeg Star Trek: Voyager speelt hett. Na’t Enn vun de Feernsehreeg hett se vör allen as Speelbaas arbeit, ünner annern för Regen as Charmed, Crossing Jordan, Cold Case oder Star Trek: Enterprise. Dawson ünnerstütt de Half the Sky Foundation, en Stiftung, de sik üm Weetkinner in China sorgen deit. To’n Bispeel hett se ehr Mask vun de B’Elanna Torres veraukschoneert un dat Geld spennt. Dawson hett bit hüüt keen Filmpriesen wunnen, weer aver fiefmol nomineert. na den kalifoornschen Geboortenindex un
Şalom (hebrääsch: שלום, Freden) is en törksch-jöödsche Wekenblatt, dat jede Middeweken op törksch un en Siete in ladino in Istanbul rutkummt un sik sünnerlich an Törksche Jöden richt. Dat Blatt wurrd vun de törksch-jöödsche Journalist Avram Leyon in’t Johr 1947 gründt un is laizistisch utricht. Dat Wekenblatt is dat eerste Maal an’n 29. Oktober 1947 rutkamen. De Oplaag liggt bi üm un bi 5.000 Stück (Stand 2005). De Chefredakteur is Yakup Barokas. Websteed vun Şalom (törksch) Websteed vun Şalom (ladino)
De Saatblaas (in de medizinschen Fackspraak Glandula vesiculosa, Vesicula seminalis, bi Deerten as Glandula vesicularis betekent) is en akzessoorsche Geslechtsdrüüs bi Mannslüüd, de poorig anleggt is. Se münnt över ehrn Utföhrgang, de as Ductus excretorius betekent warrt, tosamen mit den glieksietigen Saatleider in de Miegröhr. De Naam Saatblaas kummt vun de fröheren Annahm, dat dorin Spermien spiekert warrt. Dat hett sik aver as verkehrt rutstellt. De Vesicula seminalis warrt dör Twiegen vun de Arteria vesicalis inferior mit Blood versorgt. In de Drüüs warrt en alkalisch Sekret produzeert, dat riek an Fructoos is un tosamen mit annere Sekreten Bestanddeel vun’t Sperma is. Ok de meisten annern Söögdeerten bargt en Saatblaas, alleen bi de Roofdeerter is se nich utbillt. Ok is de Blasenform nich bi all Oorden utprägt. De Poorhover to’n Bispeel hebbt an de Steed en kumpakte Drüüs mit en höckrig-derbe Kunsistenz. In’t Deerriek warrt ok Fatten to’n Opbewohren vun Spermien as „Saatblasen“ betekent. Se künnt bi’t Heken vörkamen, as to’n Bispeel bi de Goldpeer, aver jüst so ok bi de Seken, as bi de Miegeems oder bi de Immen Uwe Gille: Harn- und Geschlechtssystem, Apparatus urogenitalis. In: Franz-Viktor Salomon et al. (Rgv.): Anatomie für die Tiermedizin. Enke-Verlag Stuttgart, 2. utwiete
Loomst (hoochdüütsch Lamstedt) is en Dörp in de Gemeen Loomst, Samtgemeen Loomst, in’n Landkreis Cuxhoben, Neddersassen. Loomst is vondaag mit dat fröhere Dörp Köben tohoopwussen. Loomst liggt op de Geest. So üm un bi fiev Kilometer na’n Süüdoosten loopt de Meh un de Oost an Loomst langs. Dat Water ut’n Westen von Loomst warrt över den Sether Kanaal un den Loomster Kanaal na de Oost hen afföhrt. Dat Water in’n Süüdwesten flütt över de Gösch af. Mit’n Westerbarg in’n Noorden un ’n Toslag in’n Süden liggt Loomst twüschen twee Wooldrebeden. De Naveröörd sünd Rahden in’n Noorden, Hockmöhlen in’n Noordoosten, Ihlbeek in’n Oosten, Lüttmöhlen un Seth in’n Süüdoosten, Nindörp un Armsdörp in’n Süden, Hoorn in’n Süüdwesten un Mittelsnohn in’n Westen. In de Oorkunnen kummt Loomst toeerst in de Tied 1111 bet 1116 as parochia Lamestede vör un weer dormit en egen Kaspel. In’n Eersten Weltkrieg sünd 54 Soldaten ut Loomst fullen oder vermisst un in’n Tweten 119. In’n Düütsch-Franzööschen Krieg von 1870/1871 sünd acht Lüüd ut de Börde fullen, dorvon een ut Loomst sülvs. Vör 1859 weer Loomst Hauptoort von de Vaagdie Loomst in dat Amt Bremervöör un denn von 1859 bet 1885 in dat Amt Oosten. 1885 is dat an’n
Abbenseet is en Dörp in de Gemeen Hollnseth, Samtgemeen Börde Loomst, in’n Landkreis Cuxhoben, Neddersassen. Dat Dörp liggt an de Meh. De Naveröörd sünd Hollen in’n Noorden, Isheim in’n Oosten, Mehdörp in’n Süden, Alfs in’n Süüdwesten un Langeln in’n Westen. In’n Noordoosten an de Meh liggt de Huusgrupp von de Schippstä, wat en Oortsdeel von Abbenseet is. De Huusgrupp warrt ok Abbenseter Schippstä nöömt, denn welk von de Naverdörper hebbt egen Schippstäen. In de Oorkunnen kummt Abbenseet toeerst 1510 vör. In’n Eersten Weltkrieg sünd 23 Soldaten ut Abbenseet fullen oder vermisst un in’n Tweten 44. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. An’n 1. Juli 1972 sünd de Gemenen Abbenseet un Hollen mit de Gemeenreform in Neddersassen to de ne’e Gemeen Hollnseth tohoopleggt worrn. Abbenseet is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Dat Wapen von Abbenseet wiest op sülvern
Kerberos is en lütten Maand vun den Dwargplanet Pluto, de in’n Sommer 2011 op Biller vun’t Hubble-Teleskop opdeckt worrn is. Dat Opdecken vun en veerten Maand vun Pluto is an’n 20. Juli 2011 vun de NASA bekannt maakt worrn. De lütte Maan is op Biller funnen worrn, de mit dat Weltruum-Teleskop Hubble maakt worrn sünd. Egentlich weern de Forschers dorbi op de Söök na en mööglichen Planetenring, as de ok bi annere Planeten bekannt is. Söcht hett dorna ein Grupp vun Astronomen ünner dat Seggen vun Mark R. Showalter. Mit en Grött vun afschätzte 13 bit 34 km is dat de lüttste Maand vun’n Pluto, de bit vundaag opdeckt weer. De eerste Opnahm, op de he sehn worrn is, weer an’n 28. Juni 2011 maakt, wietere Biller vun’n 3. Juli un vun 18. Juli hebbt em denn ok wiest. De Biller weern all 8 Minuuten lang belicht. Op en Opnahm ut dat Archiv vun Hubble, de an’n 15. Februar 2006 mit en annere Kamera maakt worrn is, künn de Maand nadräglich ok identifizeert warrn. Man op de meisten annern fröheren Biller kann de Maand nich sehn warrn, vun wegen dat de Belichtungsduer körter weer. Siet 2. Juli 2013 hett de
Reginald Walter Maudslay (* 1. September 1871 in Paddington, London; † 14. Dezember 1934 in Marylebone, London) weer en britsch Autokonstrukteur un Grünner vun de Standard Motor Company. Maudslay weer de Söhn vun Athol Edward Maudslay un de sien Fru Kate. He hett de St David's School in Moffat, Schottland un dat Marlborough College besöcht. 1903 hett he in Coventry de Standard Motor Company grünnd. 1914 gung de Firma an de Börse. He hett dat Ünnernehmen 1934 verlaaten un is wenig later nah en kört Krankheit storven. He weer verheiraadt un harr dree Kinner. King, Peter (1989), The Motor Men: Pioneers of the British Car Industry, Quiller Press, ISBN 1-870948-23-8 (engelsch) Oxford Biography of National Biography (engelsch)
De Nevenklööt (medizinsch: Epididymis, vun’t greeksche epi „op“ un didymos „dubbelt, Tweeschen“) is en Geslechtsorgan, dat op den Klööt liggen deit. He besteiht vör allen ut den drang wunnen Nevenklötengang (Ductus epididymis), de tosamen veer bit söss Meter lang is. Jede Nevenklööt is mit den tohören Klööt över de Ductuli efferentes verbunnen. Sien Funkschoon is dat Lagern un Riepen vun de Spermien, de in’n Klööt produzeert worrn sünd. He geiht in den Samenleider över. De Nevenklötengang un de Samenleider sünd Afleggers vun’n Oornerengang. De Nevenklööt warrt anatoomsch in Kopp (Caput epididymidis), Körper (Corpus epididymidis) un Steert (Cauda epididymidis) ünnerdeelt. He liggt baven in Längsricht op’n Klööt op, wobi de Nevenklötenkopp op’n böveren Pool vun’n Klööt liggt. Mit den Klööt sülvst is de Nevenklööt över en Gekröös drang verbunnen, dat as Mesepididymis betekent warrt. De bit to 6 Meter lange Gang is op ruchweg 6 cm tosamenknüllt. De Gäng sünd mit tweereegig hoochprismaatsch Zylinderepithel utkleedt, dat dicht mit Stereozilen besett is. In’n mikroskoopschen Snitt finnt sik in’t Lumen vun den Gang tomeist Ansammeln vun Spermien, de noch nich riep sünd. Üm dat Epithel rüm is Geweev, dat sik tohopentrecken kann: In’n Kopp un in’n Körper sünd Myofibroblasten (kuntraktile Binngeweevszellen), in’n Steert
Ihlbeek is en Dörp in de Gemeen Loomst, Samtgemeen Loomst, in’n Landkreis Cuxhoben, Neddersassen. Ihlbeek liggt an de Grenz von de Masch von de Oost hen na dat Moor in dat Siedland an’n Ihlbeker Kanaal, de in’n Noordoosten ok mit dat Basbeker Slüsenfleet verbunnen is. De Naveröörd sünd Bornbarg in’n Noordoosten, Heckthusen in’n Oosten, Klint un Lohmöhlen in’n Süüdoosten, Seth in’n Süden, Loomst in’n Süüdwesten, Hockmöhlen in’n Westen un Wohlenbeek in’n Noordwesten. Ihlbeek is in dat 19. Johrhunnert as Moorkolonie grünnt worrn. De Akten von de fröhere Gemeen Ihlbeek liggt sied Oktober 1967 in dat Kreisarchiv von’n Landkreis Cuxhoben. De Oort hett vör 1859 to de Böörd Loomst binnen dat Amt Bremervöör tohöört un von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Bet to de Gemeenreform in Neddersassen an’n 1. Juli 1972 weer Ihlbeek en egene Gemeen un is denn Deel von de Gemeen Loomst worrn. Ihlbeek is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in
Wohlenbeek (hoochdüütsch Wohlenbeck) is en Dörp in de Gemeen Loomst, Samtgemeen Loomst, in’n Landkreis Cuxhoben, Neddersassen. To Wohlenbeek höört von öllers ok Wohlenbekermoor mit to. Wohlenbeek liggt op de Loomster Geest un so üm un bi fiev Kilometer von de Oost af. Mit’n Westerbarg liggt in’n Westen en grötter Woold. In’n Oosten von Wohlenbeek flütt de Hockmöhlener Beek langs. Dat Rebeed dor is Moor. De Naveröörd sünd Heeßel in’n Noorden, Wohlenbekermoor un Basbeek in’n Noordoosten, Bornbarg in’n Oosten, Ihlbeek in’n Süüdoosten, Hockmöhlen un Rahden in’n Süden un Nordahn un Varrel in’n Westen. De Oort kummt 1492 toeerst in de Oorkunnen vör. De Naam Wohlenbeek kummt von Woold un Beek, also en Beek, de dör oder an en Woold langs flütt. Dat Good Wohlenbeek hett bet 1639 de Familie von Brobargen tohöört un is denn an Johann von Marschalck verköfft worrn. In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1859 to de Böörd Loomst binnen dat Amt Bremervöör tohöört un von 1859 bet 1885
Frank Benjamin Foster (* 23. September 1928 in Cincinnati, Ohio; † 26. Juli 2011 in Chesapeake, Virginia) weer en US-amerikaansch Jazzmusiker (Tenor un Sopransaxophon, Arrangement un Kompositschoon), de besünners ut sien Tiet bi Count Basie bekannt is. Foster studeer an de Wilberforce University un fung 1949 an in Detroit mit dor ansässig Musikers as Wardell Gray un Elvin Jones to spelen. Nah den Militärdeenst (af 1951) gung he 1953 to dat Count Basie Orchestra, in de he Tenorsaxophon speel (ebenso as Frank Wess, aber ehder in‘ Stil vun Lester Young, wiels Wess mehr nah Oord vun Coleman Hawkins speel). Buterdem hett he för Basie arrangeert un komponeer Stücken as Shiny Stockings, Blues Backstage, Down for the count. He speel he ok in Sessions buterhalv vun de Band, to’n Bispeel mit Thelonious Monk 1954. In dat Johr 1961 wark he bi Elmo Hopes Album Homecoming! mit. Nah de Utstieg bi Count Basie 1964 komponeer he ünner annern för Sarah Vaughan un Frank Sinatra. 1970 bit 1972 speel he mit Elvin Jones, 1972 bit 1975 mit de Thad Jones-Mel Lewis-Bigband. He hett ok eegen Gruppen grünnd (as ok en Quintett mit Frank Wess 1983) un de Living Color un The Loud Minority
Désiré Letort (* 29. Januar 1943 in Bourseul; † 9. September 2012 in Saint-Malo) weer en franzöösch Radrennfohrer. Désiré Letort weer Profi-Radrennfohrer van 1965 bit 1973. De gröttste Spood in sien Karriere weer de veerte Platz bi de Tour de France 1967 in de Gesamtwertung, bi de he ok as de kämperischst Fohrer uttekent wurr. Twee Johr later bi dat sülvige Rennen kunn he een Dag dat geel Trikot dragen un keem insgesamt up den negenten Platz. All tosommen hett he acht Mal an de Tour de France deelnommen. 1963 un 1964 wurr Letort franzöösch Meester in de Mannschapsverfolgung up de Bahn as ok1963 franzööösch Militärmeester in de Eenerverfolgung. 1966 wunn he Paris-Camembert un 1971 de Tour du Haut-Var. 1967 weer he ok Winner vun de franzöösch Meisterschap in‘ Straatenrennen, wurr allerdings wegen Doping nahderhen disqualifiziert. De Vuelta a España 1972 hett he up den negenten Platz afslooten. http://www.ouest-france.fr/ofdernmin_-Cyclisme.-Disparition-de-Desire-Letort_44096-2111624-fils-tous_filDMA.Htm, Cyclisme. Disparition de Désiré Letort, vun ouest-france.fr, van' 10. Setember 2009, afroopen an' 14. September 20120, franzöösch Désiré Letort: rien à foutre de leurs contrôles auf cyclisme-dopage.com, afroopen an‘ 24. Juli 2011 (franzöösch) Désiré Letort in de Datenbank vun Radsportseiten.net Désiré Letort in de Datenbank vun de Tour de France Désiré
Leonhard Lapin (* 29. Dezember 1947 in Räpina, Eestnische SSR, Sowjetunion; † 28. Februar 2022) weer en eestnischen Architekt un Künstler. Leonhard Lapin hett 1965 de Middelschool in Räpina afslaten. Vun 1966 bit 1971 studeer he Architektuur an dat Staatliche Kulturinstitut vun de Eestnische SSR (up eestnisch „ENSV Riiklik Kunstinstituut“) in Revel. Vun 1971 bit 1974 weer Lapin as Architekt in de eestnische Hööftstadt togange bi de Behörde, de sik mit Restauratschoon vun Hüser un Bowarke befaten dö. Vun 1977 af an höört he to den Eestnischen Künstlerverband („Eesti Kunstnike Liit“) mit to, vun 1982 af an is he Liddmaat in den Eestnischen Architektenverband („Eesti Aerhitektide Liit“). Siet 1990 lehr he as Dozent an de Eestnische Kunstakademie („Eesti Kunstiakadeemia“), vun 1995 af an hett he den Titel vun en Perfesser harrt. Vun 1991 bit 1993 weer he de Chefredakteur vun de Tiedschrift „Ehtikunst“ (Bokunst). Leonhard Lapin is in de 1970er Johre sunnerlich mit siene Teeknungen un Graphiken bekannt wurrn., man he hett sik ok mit Interaktschonen vun Minsch un Maschien befaat. He weer ganz vorweg bi de Avantgarde in Eestland un is in de Sowjetunion un in de ganzen Kuntreien um de Oostsee rum slank en bekannten Mann wurrn. He